钦定古今图书集成/明伦汇编/氏族典/第312卷 > 程思廉
## 钦定古今图书集成/明伦汇编/氏族典/第312卷 > 程思廉

按《元史程思廉传》：“思廉字介甫，其先洛阳人。元魏时，
以豪右徙云中，遂家东胜州。父恒，为沿边监榷规运
使、解州盐使。思廉用太保刘秉忠荐，给事裕宗潜邸，
以谨愿闻，命为枢密院监印，平章政事哈丹行省河
南，署为都事。至元十二年，调同知淇州，徙东平路判
官，入为监察御史，累迁河北河南道按察副使。丁母”
忧。二十六年，立云南行御史台，起复为御史中丞。成
宗即位，除河东山西廉访使。思廉累任风宪，刚正疾
恶，言事剀切。卒，谥敬肃。